За оспорващия „МБАЛ П. , представлявано от И. Д. Д. И., редовно призован, законният представител Д. И. не се явява. За него адв. К., с пълномощно по делото. 

За ответника Д. на Р. З. К. – БлагоевгрА. редовно призован, се явява юрисконсулт П., с пълномощно по делото. 

СТРАНИТЕ (поотделно): Да се даде ход на делото.

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 

С Определение № 162 от 09.02.2016 г., постановено по настоящото дело, е възобновено производството, като е задължен Директорът на РЗОК – Б. да представи доказателства, от които да е видно дали извършените от „. Б. за А. Л. П.   медицински дейности за месец октомври 2015 год., заявени за заплащане, за които е била издадена фактура № */10.11.2015 год., в това число и по отношение ИЗ № 10224/2015 по КП № 83; ИЗ № 10129/2015 по КП № 76; ИЗ № 10731/2015 по КП № 7; ИЗ № 10839/2015 по КП № 144, са били заплатени на изпълнителя на болнична медицинска помощ, преди издаването на писмо изх.№ 29-02-1072/08.12.2015 год.
С писмо изх. № 11-00-35 от 15.02.2016 г. на РЗОК – Б. са представени доказателства за отчетени и заплатени медицински дейности за м. октомври 2015 г. на дружеството оспорващ, въз основа на фактура № */10.11.2015 г. и дебитно известие № * от 10.11.2015 г. към фактура № */10.11.2015 г.

АДВ. К.: Да не се приемат. Считаме представените документ за неотносими към предмета на делото, доколкото от същите не се установява по безспорен начин дали случаите, посочени в писмото, са действително изплатени на лечебното заведение и дали това е сторено преди датата на издаване на писмото.

ЮРИСКОНСУЛТ П.: Моля да бъдат приети доказателствата, които сме представили. От тази справка ясно и точно се установява, че първите четири случая, които са посочени в писмото, а именно по клинична пътека  с №№ 83, 76, 7, и 144 са били заявени за заплащане по фактура № */10.11.2015 г. и са били заплатени към датата на издаване на писмото. След получаване на кредитното известие същите са приспаднати от следващия за заплащане период.

АДВ. К.: Правя едно уточнение – всички случаи от писмото, вкл. тези по т. 5 и т. 6 са заявени от лечебното заведение за заплащане и са издадени съответните фактури. От самото писмо също се установява, че за случаите от т. 1-4 същите ще бъдат сторнирани, а за останалите два, че няма да бъдат заплатени.

Съдът намира, че следва да бъдат приети като доказателства по делото представените от РЗОК – Б. извадки от приложения, поради което

О П Р Е Д Е Л И:

ПРИЕМА и ПРИЛАГА като доказателства по делото приложената с писмо изх. 11-00-35 от 15.02.2016 г. на РЗОК – Б. извадка от Приложение № 1-1511_01_Prill_ZKBP за изплатените средства за дейност м. октомври 2015 г. на „МБАЛ П.  по фактура № */10.11.2015 г. и дебитно известие № * от 10.11.2015 г. към фактура № */10.11.2015 г.

СТРАНИТЕ (поотделно): Нямаме други доказателствени искания. 

Съдът намира, че делото е изяснено от фактическа страна, поради което

О П Р Е Д Е Л И:

ДАВА ХОД НА ДЕЛОТО ПО СЪЩЕСТВО

АДВ. К.: Поддържам казаното в предходното съдебно заседание. С оглед новоприетите документи моля да ми дадете възможност да представя писмено становище в определен от съда срок. 

ЮРИСКОНСУЛТ П.: Уважаема г-жо Председател, по изложените в предходното съдебно заседание съображения моля да оставите без разглеждане жалбата, като недопустима и прекратите производството. В условията на алтернативност моля да постановите решение, с което да отхвърлите жалбата, като неоснователна.  

Съдът определя 7 дни за представяне на писмени бележки.

Съдът счете делото за изяснено и обяви, че ще се произнесе със съдебен акт в законоустановения едномесечен срок.

Протоколът се написа в съдебно заседание, което приключи в 11.10 часа.

                      АДМИНИСТРАТИВЕН СЪДИЯ: /п/ Стоянка Пишиева-Сахатчиева

                                                         СЕКРЕТАР: /п/ М. Янева-Кирова

Вярно с оригинала!
М.К.